Daɣen FAKHIR Ibtisam anamek n wawal d-tenna asemres n tutlayt tayemmat deg yiswiren imenza yesɛa afus deg usnarni n ugrud s umata deg yiseggasen-is imenza n ulmad, imi aselmed s tutlayt tayemmat yesɛa azal meqqren deg usnarni n tzemmar ama tinmettiyin, tidelsanin, tussna, tafekka, iḥulfan neɣ si tama n tnesfit, aya imi almad s tutlayt tamenzut yessishil tigzi, d ayen iyessiǧhiden aseḥbiber ɣef tkatut dayen d-yettaken igemmaḍ yelhan d yiswiren ɛlayen. Ad negzu seg aya tutlayt tayemmat tettḥaz akk iswiren n tilin n umdan. Yerna-d ɣef awal-is (DJEDOU Athman, 2018) almad s tutlayt tayemmat yettuneḥsab d amɛiwen amenzu deg ufrari d ugmar n tmussniwin2. Seg ayen d-yenna yerra azal i tutlayt tayemmat deg ufsay n tzemmar n ugrud.